عربی بلاغت

بلاغہ (عربی: البلاغة) عربی کی کلاسیکی علمی شاخ ہے جو خطابت کے فن سے متعلق ہے۔ اس کا موضوع یہ ہے کہ زبان کو کس طرح معنی ادا کرنے، جذباتی اثر پیدا کرنے اور سامعین کو قائل کرنے کے لیے استعمال کیا جا سکتا ہے۔ قبل از اسلام عرب میں اس کی جڑیں پائی جاتی ہیں اور بعد ازاں اسلامی علمی روایت میں اس فن کو نکھارا گیا۔ علمِ بلاغت ایک باقاعدہ علم کی صورت میں ترقی پاتا گیا جس نے لسانی تجزیے کو جمالیات اور منطق کے ساتھ مربوط کر دیا۔ اس فن نے شعری تنقید، قرآنی تفسیر، دفتری نثر اور کلامی مباحث سے استفادہ کیا اور پانچویں سے ساتویں اسلامی صدی (گیارہویں تا تیرہویں عیسوی صدی) کے درمیان اپنی کلاسیکی صورت کو پہنچا۔

 اشتقاق 
لفظ "بلاغہ" عربی مادہ ب۔ل۔غ سے ماخوذ ہے، جس کے معنی ہیں "پہنچنا" یا "کامیابی کے ساتھ پیغام پہنچانا"۔ اصطلاحی طور پر یہ اس کیفیت کو ظاہر کرتا ہے جس میں کلام اظہارِ معنی میں نہایت فصاحت و تاثیر کے عروج تک پہنچ جائے اور مخاطب تک مفہوم مؤثر اور موزوں انداز میں منتقل ہو۔

 تاریخی ارتقا 

 ابتدائی فصاحت و قرآنی اعجاز (قبل از اسلام تا پہلی صدی ہجری) 
بلاغت ابتدا میں باقاعدہ علم ہونے کی بجائے ایک غیر رسمی ادبی عمل تھا۔ قبل از اسلام عرب میں شعری مقابلوں میں فصاحت کا بڑا کردار تھا جس حوالے سے عکاظ کے بازار میں منعقد ہونے والے مقابلے نمایاں ہیں۔ نابغہ ذبیانی (وفات 604ء) جیسے شعرا کو ان مقابلوں کے منتظم یا جج کے طور پر ریکارڈ کیا گیا ہے جو ابتدائی بلاغی ثقافت کی عکاسی کرتا ہے۔

قرآن کی تنزیل کے بعد عرب شعرا نے اس کے لسانی اسلوب کی نقل کرنے کی کوشش کی، حالانکہ روایات بتاتی ہیں کہ ان کی یہ کوششیں کامیاب نہ ہوئیں۔ اس کے بعد علما نے اعجازِ قرآن کا نظریہ پیش کیا تاکہ قرآن کی لسانی و اسلوبی خصوصیات کو بیان کیا جائے۔

نہج البلاغہ شیعہ عالم سید شریف رضی (وفات 1015ء) کی 10ویں صدی کی تدوین ہے جس میں علی بن ابی طالب سے منسوب خطبات، خطوط اور اقوال شامل ہیں۔ یہ کتاب اپنے بلاغی اسلوب کی وجہ سے مشہور ہے اور عربی ادب و بلاغت کے مباحث پر اثر انداز ہوئی۔

 کاتبان و لغت شناس (دوسری-تیسری صدی ہجری) 
اسلامی ریاست کے قیام کے بعد پیشہ ور کاتب (کُتَّاب) ابھرے جنہیں سفارتی و انتظامی تحریر میں فصاحت کی ضرورت تھی۔ ابن قتیبہ دینوری کی آداب الکاتب اور الحمذانی کی الالفاظ الکتابیہ جیسی کتابوں نے ان مقاصد کے لیے ادبی اسلوب و تالیف کی رہنمائی فراہم کی۔ اسی طرح ماہرین لغویات و لسانیات جیسے ابو العباس ثعلباور ابن السكيتنے  جزوی طور پر غیر عرب مسلمان آبادیوں کی لسانی تعريب کی تحریک سے متاثر ہو کرمناسب استعمال اور اسلوبی معیاروں کی فہرست مرتب کی ۔

 جدید تجدید 
ازہر تعلیم یافتہ عالم اور جامعہ قاہرہ کے ڈین علی جارم نے مصری تعلیم کار مصطفی امین کے ساتھ مل کر بلاغت کی تعلیم کو سادہ بنانے کے البلاغہ الواضحہ نامی کتاب تصنیف کی۔ مصنفین نے فلسفہ و منطق میں جڑے پیچیدہ مباحث کو نظر انداز کرکے صرف ضروری موضوعات کا انتخاب کیا۔ یہ کتاب بہت مقبول ہوئی، کئی بار چھپی اور مشرق وسطی کے ہائی اسکولوں میں نصابی کتاب اور غیر عرب طلبہ کے لیے دینی مدارس کے ابتدائی کورسز میں استعمال ہوتی رہتی ہے۔

 معاصر استعمال و قرآنی بلاغی تفسیر 
جدید علما نے بلاغت کو قرآن کی تفسیر و ادبی تجزیے میں استعمال کر کے اس کا احیا کیا ہے:

 ابن عاشور کی تفسیر التحرير والتنوير بلاغی ساخت پر مرکوز ہے۔
 حمید الدین فراہی اور امین احسن اصلاحی نے نظمِ قرآن کا نظریہ پیش کیا، جسے ریمانڈ فارن و دیگر نے انگریزی میں آگے بڑھایا۔

 اہم تخلیقات 
عربی بلاغت (علمِ بلاغت) کے قیام و تشکیل میں اہم و معیاری کتب درج ذیل ہیں:

 دلائل الاعجاز اور اسرار البلاغہ از عبد القاہر جرجانی۔
 الکشاف اور اساس البلاغہ از زمخشری۔
 مفتاح العلوم از السکاکی۔
 تلخیص المفتاح اور الایضاح فی علوم البلاغہ از جلال الدین قزوینی۔
 المتوّل اور مختصر المعانی از تفتازانی۔
 عقود الجمان از جلال الدین سیوطی۔
 تفسیر التحریر والتنویر از ابن عاشور۔
 کتاب البديع از عبد اللہ بن معتز۔
 البيان و التبیين از جاحظ۔
 نہج البلاغہ از سید شریف رضی۔

 حوالہ جات 

 ماخذ